Alfonsas Bukontas

Alfonsas Bukontas (g. 1941 m. rugsėjo 11 d. Dapšiuose, Židikų valsčius) – Lietuvos poetas, vertėjas, publicistas.

 Biografija 
1941 m. tėvus nužudė naciai, užaugo lietuvių Bukontų šeimoje.http://www.genocid.lt/Leidyba/4/viktorij.htm Baigė Židikų vidurinę mokyklą. 1963–1965 m. mokytojavo. 1964 m. Vilniaus universiteto Istorijos ir filologijos fakultete baigė lietuvių kalbą ir literatūrą. 1966–1976 m. dirbo savaitraščio „Literatūra ir menas“, žurnalo „Jaunimo gretos“ redakcijose, vėliau redagavo žurnalus „Naujoji sąmonė“ ir „Indra“.

1967 m. išleido pirmąjį poezijos rinkinį „Slenkančios kopos“. Parašė sonetų, baladžių, esė bei straipsnių apie rašytojus. Eilėraščiai išversti į vokiečių, anglų, moldavų, ukrainiečių, gruzinų, latvių, azerbaidžianiečių ir rusų kalbas. Lietuvos kompozitoriai pagal jo eiles sukūrė per 100 dainų. Gyvena Vilniuje. Nuo 1972 m. Lietuvos rašytojų sąjungos narys.http://www.rasytojai.lt/lt/naujienos/49-rasytojai/esami-nariai/b/83-bukontas-alfonsas

 Bibliografija 
 Slenkančios kopos: eilėraščiai. – Vilnius: Vaga, 1967. – 50 p.
 Piešiniai ant vandens: eilėraščiai. – Vilnius: Vaga, 1972. – 75 p.
 Mėnulio takas: eilėraščiai. – Vilnius: Vaga, 1977. – 64 p.
 Пока летит стрела: стихи. – Москва: Советский писатель, 1990. – 125 p.: iliustr. – ISBN 5-265-01377-6
 Penktas metų laikas: rinktinė. – Vilnius: Vaga, 1997. – 238 p. – ISBN 5-415-00514-5
 Vilnius – Lietuvos Jeruzalė: 12 atvirukų / dail. Ramūnas Čeponis. – Vilnius: Vaga, 1997.
 Pirštų atspaudai: šimtas eilėraščių / panaudoti Dalios Mažeikytės sukurti Alfonso Bukonto ekslibrisai. – Vilnius: Tyto alba, 2011. – 137 p.: iliustr. – ISBN 978-9986-16-848-5

 Įvertinimas 
 1979 m. S. Šimkaus I laipsnio premija už tekstą A. Martinaičio kūriniui „Salve, Alma Mater“
 1993 m. P. Gaučio premija už geriausią grožinės literatūros vertimą į lietuvių kalbą
 2000 m. Jotvingių premija už eilėraščių rinktinę „Penktas metų laikas“, Bhagavadgytos, L. Karsavino ir M. Kulbako poezijos vertimus
 2001 m. „Poezijos pavasario“ prizas geriausiam metų vertėjui už poezijos vertimus į lietuvių kalbą

 Šaltiniai 

Kategorija:Lietuvos poetai
Kategorija:Lietuvos vertėjai